Държавен вестник, бр. 51, 2018 г., стр. 23

БРОЙ  51	
Д Ъ Р Ж А В Е Н  В Е С Т Н И К 	
СТР.  23  
свързано с тях оборудване и компоненти, както следва, специално проектирани или модифицирани за военна 
употреба, б. „a“ „Пилотирани летателни апарати и летателни апарати, по-леки от въздуха, както и специ-
ално проектирани компоненти за тях“.
С реализирането на проекта Република България осигурява стратегически дългосрочно своя национален 
интерес в областта на отбраната и сигурността, тъй като тези ресурси пряко са свързани с гарантиране на 
националния суверенитет. Предвид неговата комплексност, дълготрайност и значимост, както и възмож-
ностите за стратегическо партньорство със съответната държава, се счита за целесъобразно  придобиване-
то на съответните ресурси да се извърши чрез сключване на международен/ни публичен/ни договор/и Правител-
ство-Правителство по реда на Закона за международните договори на Република България при съобразяване 
на Закона за обществените поръчки и приложимото право на ЕС. Този подход е в съответствие и с утвърде-
ната международна практика при придобиване на военни самолети от държавите за целите на техните въ-
оръжени сили. В случай че се избере този подход, вариантите за реализация на проекта, посочени в таблица 5, 
с изключение на случаите, в които самолетите се придобият само от САЩ (без Third Party Transfer), налагат 
(предполагат) сключването на договори с две и/или повече държави. Това е породено от факта, че част от 
класифицираното оборудване (Link-16, системите „свой-чужд“, крипто-компютрите за радиокомуникацион-
ното и радионавигационното оборудване и др.), което се монтира (интегрира) на самолетите (включително 
оборудването, което следва да бъде монтирано на португалските F-16 MLU OFP М6) представлява Government 
Furnished Equipment (GFE) и се придобива (закупува) от страната ползвател директно от страната произво-
дител на оборудването, след което се предоставя на страната, която произвежда самолетите (в случай че 
страната, която произвежда самолетите, е различна от страната, произвеждаща съответното оборудване). 
По същия начин следва да се процедира с придобиване на въоръжението. Въпреки факта, че всички типове бойни 
самолети, посочени в таблица 5, използват едно и също управляемо и неуправляемо въоръжение, в основната 
си част то се произвежда в САЩ и следва да бъде придобито по отделен договор от правителството на 
САЩ (в случай че Република България избере да придобие самолет, който не се произвежда в САЩ).  
Следва да се отбележи фактът, че е задължително процесите по сключване на договорите за придобиване 
на GFE и въоръжението да стартират паралелно с преговорите за подготовка на договора за доставка на са-
молетите (след като вече е избрана държавата и типът самолет), тъй като графикът за производство, ин-
теграция и доставка на самолетите предполага наличието на това оборудване (а в случая с въоръжението – и 
интеграцията му на самолета). В зависимост от крайния избор на типа самолет (респективно държавата 
доставчик) са възможни следните комбинации от договори за реализацията на проекта:
1. Договор само с една държава за доставка на самолетите, класифицираното оборудване, средствата за 
наземно обслужване, въоръжението, средствата за обучение и обучението.
2. Договор с една държава за доставката на самолетите и обучението и договор с друга държава за дос-
тавка на класифицираното оборудване, средствата за наземно обслужване, средствата за обучение и въоръ-
жението.
3. Договор с една държава за доставката на самолетите, средствата за наземно обслужване, средствата 
за обучение и обучението и договори с една или повече държави за доставка на класифицираното оборудване 
и въоръжението.
Без значение каква комбинация от договори ще се използва за реализацията на първия етап на проекта, 
общата стойност на всички договори – за доставка на самолетите, класифицираното оборудване, средства-
та за наземно обслужване, средствата за обучение и обучението, както и въоръжението, няма да превишава 
заложената финансова рамка от 1,8 млрд. лв. с ДДС.
При необходимост могат да бъдат проучени и приложени други правни възможности за реализиране на 
проекта с оглед конкретните фактически обстоятелства, включително и прилагане на общия ред на ЗОП.
8. ИНДУСТРИАЛНО СЪТРУДНИЧЕСТВО
Индустриалното сътрудничество цели увеличаване на способностите (или създаване на нови такива) на 
българската индустрия в областта на отбраната и сигурността за гарантиране на стратегическите ин-
тереси на Република България. Проектът предвижда всеки потенциален доставчик да предложи проекти за 
индустриално сътрудничество във всяка една от следните три области:
· изграждане на национални способности за логистична поддръжка на самолетите на междинно ниво на 
експлоатация (National Level-2 capabilities);
· дългосрочно коопериране с българската индустрия с цел развиване на индустриални и технологични спо-
собности в Република България;
· изграждане на способности в областта на сигурността и отбраната.
Най-важната от трите области е изграждането на национални способности за логистична поддръжка 
на самолетите на междинно ниво на експлоатация. Целта е постигане на максимално възможното ниво (от 
икономическа и технологична гледна точка) на независимост при оперирането и поддръжката на самолетите 
в Република България. Това може да се постигне чрез:
· придобиване/изграждане на способности за изпълнение на основни технически инспекции на самолетите;
· придобиване/изграждане на способности за ремонт на блокове, агрегати и детайли от комплектацията 
на самолетите;
· придобиване/изграждане на способности за ремонт на средствата за наземно обслужване на самолетите;
· придобиване/изграждане на способности за ремонт на средствата за логистично обслужване;
· придобиване/изграждане на способности за метрологичен контрол и/или калибриране на контролно-про-
верочната апаратура;
· придобиване/изграждане на способности за извършване на модификации и/или модернизации по самоле-
тите.